ddrg/super_eurlex huggingface dataset:
EL Επίσηµη Εφηµερίδα της Ευρωπαϊκής Ένωσης CE 78/51

(2004/C 78 E/0049)

ΓΡΑΠΤΗ ΕΡΩΤΗΣΗ Ε-1867/03

υποβολή: Christopher Huhne (ELDR) προς την Επιτροπή

(6 Ιουνίου 2003)

Θέμα: Μέσο κεφαλαιουχικό κόστος εντός της ζώνης ευρώ

Θεωρεί άραγε η Επιτροπή ότι η εισαγωγή του ευρώ και η επακόλουθη ανάπτυξη της αγοράς των εταιρικών ομολόγων, εκφρασμένων σε ευρώ, συνέβαλαν στη μείωση του μέσου κεφαλαιουχικού κόστους των επιχειρήσεων σε πραγματικούς αριθμούς εντός της ζώνης ευρώ;

Απάντηση του κ. Solbes Mira εξ ονόματος της Επιτροπής

(8 Ιουλίου 2003)

Ενώ η Επιτροπή παρακολουθεί τις εξελίξεις στην αγορά ομολόγων εταιρειών που εκφράζονται σε ευρώ από το 1999, οι επιπτώσεις των εξελίξεων αυτών στο μέσο κόστος του κεφαλαίου για τις επιχειρήσεις της ζώνης του ευρώ δεν έχει ακόμη εκτιμηθεί άμεσα. Το κόστος του κεφαλαίου είναι το αποτέλεσμα μιας σειράς αλληλοσυνδεόμενων παραγόντων, τόσο κυκλικών όσο και διαρθρωτικών, έτσι ώστε είναι δύσκολο να απομονωθεί η μεμονωμένη επίπτωση της μεγαλύτερης πρόσβασης σε άμεση χρηματοδότηση μέσω δανείων σε ευρώ. Ωστόσο, το γεγονός ότι βρίσκεται στη διάθεση των επιχειρήσεων της ζώνης ευρώ μία πολύ μεγαλύτερη και πιο ρευστή αγορά ομολόγων εταιρειών σε ευρώ διεύρυνε τις δυνατότητες χρηματοδότησης για τις επιχειρήσεις της ζώνης του ευρώ και τα στοιχεία δείχνουν ότι αυτό είχε ως αποτέλεσμα τη μείωση του κόστους χρηματοδότησης. Σε μία πρόσφατη έκθεση που διενεργήθηκε για λογαριασμό της Επιτροπής (1) εκτιμήθηκε ότι η ταχεία αύξηση του αποθέματος ομολόγων εταιρειών σε ευρώ από το 1999, μείωσε την απόκλιση μεταξύ του κόστους χρηματοδότησης των εταιρειών και εκείνου του κράτους κατά περίπου 90 μονάδες βάσης και ότι θα ήταν δυνατή μία περαιτέρω μείωση του κόστους χρηματοδότησης των εταιρειών κατά 40 μονάδες βάσης, εάν η ενοποίηση και η ανάπτυξη της αγοράς ακολουθήσει το σημερινό ρυθμό. Η μελέτη καταλήγει επίσης ότι το ακαθάριστο κόστος έκδοσης δανείων στο εσωτερικό της ζώνης του ευρώ έχει ήδη μειωθεί αισθητά, προσεγγίζοντας σημαντικά το επίπεδο που παρατηρείται στις Ηνωμένες Πολιτείες. Όσον αφορά το κόστος διαπραγμάτευσης, η μελέτη αναφέρει ότι η δευτερογενής αγορά ομολόγων εταιρειών σε ευρώ βρίσκεται ακόμα σε εμβρυϊκό στάδιο, αλλά καθώς η πρωτογενής αγορά αναπτύσσεται και δημιουργούνται νέες πιο διαφανείς και ρευστές πλατφόρμες διαπραγμάτευσης, αναμένεται μία μελλοντική μείωση του κόστους. Γενικότερα, μία αποτελεσματική αγορά ομολόγων εταιρειών θα μπορούσε — προσφέροντας μία ελκυστική εναλλακτική πηγή χρηματοδότησης — να τονώσει τις βελτιώσεις της αποτελεσματικότητας στην αγορά μετοχικών τίτλων, αλλά και στον τραπεζικό τομέα.

(1) Βλέπε κεφάλαιο 4 της τελικής έκθεσης «Quantification of the Macro-Economic Impact of Integration of EU Financial Markets» προς τη Γενική Διεύθυνση «Εσωτερική Αγορά» της Ευρωπαϊκής Επιτροπής από την London Economics σε συνεργασία με την PricewaterhouseCoopers και Oxford Economic Forecasting, Νοέμβριος 2002, που διατίθεται στην εξής διεύθυνση: http://europa.eu.int/comm/internal_market/en/finances/mobil/overview.htm.
γ)

«ADUM — Working together to promote regional and minority languages in Europe» (ADUM -Συνεργασία για την προώθηση των περιφειρειακών και των μειονοτικών γλωσσών στην Ευρώπη) (Ανοικτό Πανεπιστήμιο της Καταλωνίας).
1.

Η Επιτροπή έλαβε μέτρα προς την κατεύθυνση αυτή, κινούμενη ταυτοχρόνως σε πολλά μέτωπα. Πρώτον, στο πλαίσιο των Προγραμμάτων Έρευνας και Τεχνολογικής Ανάπτυξης της ΕΕ, πολλά έργα έχουν αντιμετωπίσει το ζήτημα αυτό τα τελευταία χρόνια, προκειμένου να συμβάλουν στην εξεύρεση τεχνικών λύσεων όσον αφορά την πρόσβαση των τυφλών και των ατόμων με μειωμένη όραση στην ψηφιακή επικοινωνία και στις ψηφιακές υπηρεσίες. Χαρακτηριστικά έργα από τα ως άνω αφορούσαν την πρόσβαση στα ηλεκτρονικά έγγραφα, την πρόσβαση στο Διαδίκτυο, την πρόσβαση στα μαθηματικά ηλεκτρονικής μορφής, την πρόσβαση σε μουσικούς φακέλους, την πρόσβαση στο ηλεκτρονικό σχολικό υλικό για παιδιά, κλπ. Λεπτομερέστερες πληροφορίες για τα εν λόγω έργα υπάρχουν στον ιστότοπο http://www.cordis.lu/ist/kal/special_needs/. Δεύτερον, μέσω των εργασιών τυποποίησης. Λεπτομερείς πληροφορίες υπάρχουν στον ιστότοπο www.eeurope-standards.org/activities_e-accessibility.htm. Πρέπει να σημειωθεί ότι στον τομέα των Τεχνολογιών Πληροφοριών και Επικοινωνιών (Information and Communications Technologies — ICT/ΤΠΕ), το Γραφείο Προτύπων ΤΠΕ (Standards Board — ICT) συνέστησε την συντονιστική ομάδα Design for All and Assistive Technologies Standardisation Co-ordination Group (DATSCG), με στόχο τον συντονισμό των φορέων που ασκούν σχετικές δραστηριότητες τυποποίησης στην Ευρώπη, συμπεριλαμβανομένων των CEN, Cenelec και ETSI (1), καθώς και των εκπροσώπων των ομάδων με αναπηρίες και άλλων ομάδων που δραστηριοποιούνται στην σχετική με την ΤΠΕ τυποποίηση. Ειδικότερα, η συντονιστική ομάδα DATSCG προάγει τις κατευθυντήριες γραμμές της πρωτοβουλίας Web Accessibility Initiative (WAI), με στόχο την αύξηση της πρόσβασης των ατόμων με αναπηρίες στο Διαδίκτυο. Σε ψήφισμά του, το Κοινοβούλιο συνέστησε την χρήση τους από δημόσιους ιστότοπους του Διαδικτύου, από τα θεσμικά όργανα της Ένωσης και από τα κράτη μέλη. Περισσότερες πληροφορίες για την συντονιστική ομάδα DATSCG υπάρχουν στον ιστότοπο http://www.ict.etsi.org/DATSCG/ DATSCG_home.htm. Τρίτον, κατά την επεξεργασία ή εφαρμογή νέων νομοθετικών μέτρων, η Επιτροπή συμβουλεύεται οργανώσεις ατόμων με αναπηρίες και ειδικότερα οργανώσεις τυφλών ατόμων, και τις καλεί να συμμετάσχουν σε σειρά ομάδων εργασίας. Αυτό ισχύει και στην περίπτωση των εργασιών στον τομέα της πρόσβασης στις υπηρεσίες ηλεκτρονικών επικοινωνιών, στην ψηφιακή δικαιακή διαχείριση, την ψηφιακή τηλεόραση … που αντιμετωπίζονται στο πλαίσιο της ομάδας εργασίας Inclusive Communications (INCOM) και αναφέρονται στην επιτροπή επικοινωνιών Communications Committee (COCOM) της Οδηγίας — πλαίσιο 2002/21/ΕΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002 σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (2).
3.

Η σημερινή κοινοτική νομοθεσία για τα φαρμακευτικά προϊόντα δεν επιβάλλει στη βιομηχανία τη μελέτη των φαρμακευτικών προϊόντων που χρησιμοποιούνται στα παιδιά. Ωστόσο, το υφιστάμενο ρυθμιστικό πλαίσιο παρέχει ήδη κίνητρα για ορφανά φάρμακα. Ο κανονισμός (ΕΚ) 141/2000 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1999, για τα ορφανά φάρμακα (1) παρέχει κίνητρα στη φαρμακευτική βιομηχανία για την ανάπτυξη και έγκριση φαρμακευτικών προϊόντων για σοβαρές, σπάνιες νόσους για τις οποίες δεν υπάρχει ικανοποιητική μέθοδος θεραπείας. Η νομοθεσία αυτή εφαρμόζεται επίσης για ασθένειες που προσβάλλουν παιδιά και ενηλίκους. Το 2000, μετά από σημαντική συμβολή από την Ένωση, η κατευθυντήρια γραμμή E11: «Κλινική διερεύνηση φαρμακευτικών προϊόντων στον παιδιατρικό τομέα» της διεθνούς διάσκεψης για την εναρμόνιση των τεχνικών απαιτήσεων για την ταξινόμηση φαρμακευτικών προϊόντων για ανθρώπινη χρήση (International Conference on Harmonisation of Technical Requirements for Registration of Pharmaceuticals for Human Use (ICH)) ολοκληρώθηκε και εφαρμόστηκε στην Ένωση. Το 2001, ο Ευρωπαϊκός Οργανισμός Αξιολόγησης Φαρμακευτικών Προϊόντων συγκρότησε την ομάδα εμπειρογνωμόνων παιδιατρικής της επιτροπής φαρμακευτικών ιδιοσκευασμάτων. Η ομάδα εμπειρογνωμόνων παιδιατρικής παρέχει συμβουλές για τη μελέτη και τη χρήση φαρμακευτικών προϊόντων στα παιδιά και αναπτύσσει κατευθυντήριες γραμμές για ερευνητές και τη βιομηχανία σχετικά με τη χρήση αυτή. Μετά από το ψήφισμα του Συμβουλίου των Υπουργών, η Επιτροπή ανάπτυξε και πραγματοποίησε διαβουλεύσεις σχετικά με προτάσεις νέου κανονισμού με στόχο συγκεκριμένα την εξέταση της ανάγκης για μεγαλύτερη μελέτη και έγκριση φαρμακευτικών προϊόντων για παιδιά. Οι προτάσεις της Επιτροπής υπόκεινται προς στιγμή εκτεταμένης αξιολόγησης του αντίκτυπου (ΕΑΑ) που αναμένεται να υποβληθεί το πρώτο τρίμηνο του 2004. Ανάλογα με τα αποτελέσματα της ΕΑΑ, θα μπορέσουν να ολοκληρωθούν οι προτάσεις για να εγκριθούν από την Επιτροπή. Εκκρεμούντων των αποτελεσμάτων της ΕΑΑ και για την επιτάχυνση της νομοθετικής διαδικασίας, η Επιτροπή συγκρότησε μια ανεπίσημη ομάδα εργασίας ad-hoc της φαρμακευτικής επιτροπής (στην οποία αντιπροσωπεύονται όλα τα κράτη μέλη) για την παροχή συμβουλών σχετικά με το ανεπίσημο σχέδιο πρότασης. Επιπλέον, η Επιτροπή συνεχίζει τις συζητήσεις της με άλλες ομάδες ενδιαφερομένων.
2.

Ο ακόλουθος πίνακας παρουσιάζει το σύνολο των ετήσιων δημόσιων δαπανών κάθε κράτους μέλους κατά τα τελευταία πέντε χρόνια, σύμφωνα με τα αριθμητικά στοιχεία των εθνικών λογαριασμών όπως γνωστοποιήθηκαν επίσημα από τα κράτη μέλη στην Eurostat. Για λόγους σύγκρισης έχουν συμπεριληφθεί και τα αριθμητικά στοιχεία εκτέλεσης του προϋπολογισμού της ΕΕ όσον αφορά τις πληρωμές. (εκατ. ευρώ) Κράτη Μέλη Σύνολο δημοσίων δαπανών στα κράτη μέλη — ΕΣΟΛ 1995 (2) 1998 1999 2000 2001 2002 BE 113498 118090 122352 125609 131 281 DK 88 741 91459 94 050 97890 101 989 DE 935 280 964 530 928 470 1 001 380 1 023 870 EL 52101 56085 61 357 62582 66 266 ES 217333 227 329 242456 257288 276 507 FR 698 788 725 799 747 982 775817 814435 IE 27155 31 005 32 994 38 947 43 070 IT 533571 541 648 546 939 591 793 599 804 LU 7089 7 730 8187 8 604 9 909 NL 166014 175 554 182228 200033 211 162 AT 102 674 106 797 108 302 109 984 112094 PT 44 283 48 906 52196 57015 59 572 FI 61015 62458 63 773 66445 69 795 SE 134482 142 295 149 381 139920 149 349 UK 505 529 537 702 576 172 647452 686 190 EUR-15 3687551 3837387 3916839 4180760 4355293 Προϋπολογισμός ΕΕ (3) 80 713 80310 83331 79987 85 144
EL Επίσηµη Εφηµερίδα της Ευρωπαϊκής Ένωσης CE 88/406

(2004/C 88 E/0412)

ΓΡΑΠΤΗ ΕΡΩΤΗΣΗ Ρ-2370/03

υποβολή: Anna Karamanou (PSE) προς την Επιτροπή

(16 Ιουλίου 2003)

Θέμα: Ομαδικοί βιασμοί γυναικών από βρετανούς στρατιώτες στην Κένυα

Πρόσφατα ήρθαν στο φως της δημοσιότητας οι καταγγελίες 650 γυναικών από την πόλη Ισιόλο της Ανατολικής Κένυας, που έπεσαν θύματα βιασμού, πολλές φορές ομαδικού, από Βρετανούς στρατιώτες. Στην περιοχή υπάρχει βρετανικό στρατόπεδο όπου κάθε χρόνο διεξάγονται γυμνάσια. Σύμφωνα με τις καταγγελίες οι βιασμοί χρονολογούνται από το 1977, ενώ το Βρετανικό Υπουργείο Άμυνας, αν και ενημερωμένο, δεν επενέβη. Σαν αποτέλεσμα των βιασμών αυτών, πολλές γυναίκες έφεραν στον κόσμο παιδιά μιγάδες και ζουν στο περιθώριο αποδιωγμένες από τις οικογένειές τους. Η πλειοψηφία των γυναικών αυτών, με την οικονομική βοήθεια της χώρας τους, έχουν καταθέσει αγωγές και ζητούν αποζημιώσεις.

Επειδή προκαλεί οργή και αγανάκτηση:

— η σεξουαλική κακοποίηση αυτών των γυναικών, ως μία μορφή διασκέδασης, και μάλιστα από ευρωπαίους πολίτες

— η έλλειψη κάθε έννοιας σεβασμού προς την σωματική και ψυχική τους ακεραιότητα,

— το τίμημα που πληρώνουν και αυτές και τα παιδιά, με τη περιθωριοποίηση και την μη αποδοχή τους από την οικογένεια, για ένα γεγονός που δεν ευθύνονται,

Ερωτάται η Επιτροπή, εάν θα παρέμβει ώστε να διαλευκανθεί η εν λόγω υπόθεση, να αποζημιωθούν ηθικά και υλικά οι κενυάτισσες γυναίκες και να τιμωρηθούν παραδειγματικά οι ένοχοι. Περαιτέρω, τι μέτρα προτίθεται να λάβει, προκειμένου να αποφευχθούν στο μέλλον παρόμοια κρούσματα σεξουαλικής βίας και κακοποίησης εναντίον των γυναικών, που αποτελούν κατάφωρη καταπάτηση των ανθρωπίνων δικαιωμάτων τους;

Απάντηση του κ. Patten εξ ονόματος της Επιτροπής

(14 Αυγούστου 2003)

Η Επιτροπή έλαβε πληροφορίες σχετικά με τον ομαδικό βιασμό γυναικών, που διέπραξαν, κατά τους ισχυρισμούς, Βρετανοί στρατιώτες στην Κένυα. Η Επιτροπή θεωρεί ότι αυτό το θέμα πρέπει να παρακολουθηθεί από την κυβέρνηση του ενδιαφερόμενου κράτους μέλους, η οποία και θα πρέπει να λάβει μέτρα. Σε αυτό το πλαίσιο, η Επιτροπή επιθυμεί να επιστήσει την προσοχή στην έκθεση της Amnesty International με τίτλο «Decades of Impunity: Serious allegations of Rape of Kenyan Women by UK Army Personnel» που σημειώνει ότι τον Απρίλιο 2003 ο κλάδος ειδικών ερευνών της Βρετανικής Βασιλικής Στρατιωτικής Αστυνομίας (RMP-SIB) άρχισε έρευνα σχετικά με τους ισχυρισμούς για μια σειρά βιασμών.
3.

Η Γενική Διεύθυνση Έρευνας (RTD) υποστήριξε τις έρευνες σχετικά με την πολιομυελίτιδα στο πλαίσιο του τέταρτου προγράμματος πλαισίου. Οι ενέργειες επικεντρώθηκαν στη μοριακή διάγνωση, τη βελτιστοποίηση της πρόληψης και της παρακολούθησης και, γενικότερα, σε νομικές και κοινωνικές πτυχές της έρευνας όσον αφορά τα εμβόλια και τις πολιτικές για τον εμβολιασμό στην Ευρώπη. Δεν χρηματοδοτήθηκε κανένα ειδικό σχέδιο σχετικά με το μεταπολιομυελιτικό σύνδρομο, δεδομένου ότι αυτό αποτελεί μάλλον κοινωνικό πρόβλημα και πρόβλημα δημόσιας υγείας. Μια πρόταση σχεδίου που καλύπτει το θέμα αυτό υποβλήθηκε στο πλαίσιο του πέμπτου προγράμματος πλαισίου (ΠΠ5), στον τομέα των «χρόνιων και εκφυλιστικών ασθενειών». Αξιολογήθηκε από ανεξάρτητους εμπειρογνώμονες, αλλά δεν θεωρήθηκε ότι η ποιότητά της ήταν επαρκής για να χρηματοδοτηθεί από την Κοινότητα. Η Γενική Διεύθυνση Έρευνας χρηματοδότησε στο παρελθόν πολλά σχέδια σχετικά με τις αναπηρίες ή στον τομέα των τεχνολογιών για την αποκατάσταση στο πλαίσιο των προγραμμάτων Biomed 1 (ΠΠ3) και Biomed 2 (ΠΠ4). Πιο πρόσφατα, στο πλαίσιο του προγράμματος για την ποιότητα της ζωής (στο ΠΠ5), χρηματοδοτήθηκαν 16 σχέδια σε μια ειδική σειρά δράσης με τίτλο «Έρευνα σχετικά με τα προβλήματα των ατόμων με αναπηρίες». Στο έκτο πρόγραμμα πλαίσιο (ΠΠ6), το θέμα αυτό καλύπτεται από την προτεραιότητα αριθ. 8 «Υποστήριξη στις πολιτικές». Επιπλέον, η Γενική Διεύθυνση «Κοινωνία της Πληροφορίας» χρηματοδότησε πολυάριθμα σχέδια έρευνας με σκοπό τη διευκόλυνση της ενσωμάτωσης και της αποκατάστασης των ατόμων με αναπηρίες μέσω των προγραμμάτων TIDE (Telematics Initiative for the Disabled and Elderly, στα ΠΠ 3 και 4) και των μεταγενέστερων δραστηριοτήτων της στο πλαίσιο του προγράμματος IST (ΠΠ5) και τις ενέργειες e-inclusion της προτεραιότητας αριθ. 2 του έκτου προγράμματος πλαισίου.
4.

Η εντολή είσπραξης σημαίνει ότι το τμήμα εγκρίσεων ανακάλυψε την ύπαρξη απαίτησης έναντι χρεώστη της Επιτροπής, η οποία είναι βέβαιη και αφορά σταθερό και οφειλόμενο ποσό. Η εντολή είσπραξης δεν σημαίνει κατάνάγκην ότι η σύμβαση δεν εκτελέστηκε ικανοποιητικά από τον χρεώστη. Για παράδειγμα, μπορεί να έχει σχέση με την ανάκτηση προκαταβολής (προχρηματοδότησης) που πληρώθηκε για υπηρεσία που είχε προγραμματιστεί η οποία όμως στο τέλος εγκαταλείφθηκε. Εκδόθηκαν εντολές είσπραξης έναντι των ακόλουθων εταιρειών: — Coopers and Lybrand (Ηνωμένο Βασίλειο) για ποσό 43 892,66 ευρώ, που πληρώθηκε μέσω αντιστάθμισης του ποσού έναντι άλλων απαιτήσεων (εντολή 3240014022 του 1997, η οποία αντισταθμίστηκε το 1999), — Deloitte and Touche (Ελλάδα) για ποσό 26145,53 ευρώ (εντολή 3240402821 του 2003), η οποία θα γίνει αντικείμενο αντιστάθμισης, — Ernst and Young (Ηνωμένο Βασίλειο) για ποσό 103 346,41 ευρώ (εντολή 3240016239 του 1999), η οποία έχει πληρωθεί.
EL Επίσηµη Εφηµερίδα της Ευρωπαϊκής Ένωσης CE 78/208

(2004/C 78 E/0212)

ΓΡΑΠΤΗ ΕΡΩΤΗΣΗ Ρ-3010/03

υποβολή: Adriana Poli Bortone (UEN) προς την Επιτροπή

(8 Οκτωβρίου 2003)

Θέμα: Μπλακάουτ στην Ιταλία

Μπορεί να ανακοινώσει η Επιτροπή αν σκοπεύει να εξακριβώσει τα αίτια του μπλακάουτ που γνώρισε η Ιταλία τη νύχτα της 27ης προς την 28η Σεπτεμβρίου 2003;

Η παρατεταμένη διακοπή της ηλεκτροδότησης οφείλεται σε «ανθρώπινο σφάλμα», όπως αναγράφηκε στον Τύπο, ή σε κάποιο άλλο αίτιο που θα πρέπει να αποδοθεί στις χώρες οι οποίες προμηθεύουν με ενέργεια την Ιταλία;

Απάντηση της κας de Palacio εξ ονόματος της Επιτροπής

(6 Νοεμβρίου 2003)

Σύμφωνα με τις νυν διαθέσιμες πληροφορίες που διαβίβασε η UCTE (Ένωση για τον Συντονισμό της Μεταφοράς Ηλεκτρικής Ενέργειας — Union for the Co-ordination of Transmission of Electricity), τα δεδομένα έχουν ως εξής:

— 28 Σεπτεμβρίου 2003, ώρα 03.01: Η γραμμή Lavorgno-Mettelen (γραμμή που βρίσκεται στην Ελβετία και τροφοδοτεί την Ιταλία) τίθεται εκτός τάσεως.

— 28 Σεπτεμβρίου 2003, ώρα 03.25: Οι γραμμές Sils-Soazza, Airlo-Mettlen (ελβετικές γραμμές που τροφοδοτούν την Ιταλία) τίθενται εκτός τάσεως.

Μετά τις διακοπές αυτές, η τροφοδοσία της Ιταλίας από την Ελβετία, περιορίστηκε κατά περίπου 3000 mégawatt. Η ισχύς αυτή μεταφέρθηκε στις άλλες γραμμές Ιταλίας-Γαλλίας, Ιταλίας-Αυστρίας, φαινόμενο το οποίο προκάλεσε, σε ελάχιστο διάστημα (40 δευτερόλεπτα) την εκτός τάσεως θέση όλων των γραμμών που διασυνδέουν την Ιταλία με τις όμορες χώρες.

Το γεγονός ότι η εισαγόμενη στην Ιταλία ηλεκτρική ενέργεια (περίπου 25 % της κατανάλωσης κατά τις ώρες ύφεσης) δεν κατόρθωσε, στη συνέχεια της διακοπής, να υποκατασταθεί άμεσα από ιταλική παραγωγή κατά την περίοδο αυτή, δημιούργησε συσκότιση σε όλη την ιταλική χερσόνησο.

Η UCTE εξετάζει τα αίτια του εν λόγω συμβάντος, ιδιαίτερα δε το ενδεχόμενο να μην τηρήθηκαν τα πρότυπα λειτουργίας από ένα ή περισσότερα από τα μέλη της. Διερευνά επίσης το ενδεχόμενο έλλειψης συντονισμού μεταξύ των φορέων διαχείρισης των δικτύων μεταφοράς.

Οι ιταλικοί και γαλλικοί ρυθμιστικοί φορείς, σε συνεργασία με το ελβετικό Υπουργείο, αναλύουν και εκείνοι τα συμβάντα.
—

2001/010-327: τίτλος «Making the financial markets work for development» (σε κοινοπραξία με τη Informationsstelle Lateinamerika e.V.) — Διάρκεια 36 months, λήξη στις 31 Δεκεμβρίου 2003 — Κοινοτική συνεισφορά: 594 998 ευρώ, 75 % επί του συνόλου — Συνολικό κόστος 793 331 ευρώ
3.

Η Επιτροπή δεν γνωρίζει τίποτα σχετικά με τον ισχυρισμό ότι η Σλοβακική Κυβέρνηση και η σλοβακική σιδηροδρομική εταιρεία ZSR αποφάσισαν να μην αποκαλύψουν τους όρους του δανείου στην περιβαλλοντική οργάνωση Friends of the Earth. Όσον αφορά την άρνηση της ETE να αποκαλύψει τις πληροφορίες, η Επιτροπή κατανοεί την άρνηση της Τράπεζας να ανταποκριθεί στα αιτήματα που έγιναν κατά το 1999 και το 2000 από την οργάνωση Friends of the Earth (και από το CEE Bankwatch) να αποκαλύψει τους όρους του δανείου που χορηγήθηκε στη ZSR χωρίς τη συμφωνία των άλλων μερών της σύμβασης. Η ETE θεωρεί ότι έχει υποχρέωση τήρησης του επαγγελματικού απορρήτου έναντι των πελατών της και δεν θα αποκαλύψει πληροφορίες που καλύπτονται από συμφωνίες τήρησης του απορρήτου. Η Τράπεζα εξετάζει προς το παρόν ένα νέο αίτημα της οργάνωσης Friends of the Earth (το οποίο υπεβλήθη στις 3 Μαΐου 2003) και το έχει διαβιβάσει και στον δανειολήπτη.
EL Επίσηµη Εφηµερίδα της Ευρωπαϊκής Ένωσης CE 84/233

(2004/C 84 E/0276)

ΓΡΑΠΤΗ ΕΡΩΤΗΣΗ Ρ-3313/03

υποβολή: Hans-Peter Martin (PSE) προς το Συμβούλιο

(3 Νοεμβρίου 2003)

Θέμα: Διαπραγματεύσεις σχετικά με την Συνταγματική Συνθήκη της ΕΕ

Στις 25 Οκτωβρίου 2003 γνωστοποιήθηκε ότι στο πλαίσιο της άτυπης συνάντησης του Συμβουλίου Ecofin στην Stresa οι υπουργοί Εθνικής Οικονομίας δρομολόγησαν εκτεταμένες τροποποιήσεις της Συνταγματικής Συνθήκης της ΕΕ, την οποία επεξεργάστηκε η Συντακτική Συνέλευση της ΕΕ, τις οποίες ενσωμάτωσαν στη συνέχεια στο έγγραφο «Drafting suggestions on Articles of interest to Ecofin ministers, reflecting a high degree of consensus reached at the informal Ecofin in Stresa».

Γιατί αποτελούν οι προτάσεις αυτές «απόρρητο έγγραφο» και δεν δημοσιοποιήθηκαν αμέσως και πότε τέθηκαν επίσημα στη διάθεση του κοινού;

Θεωρεί η Προεδρία αποδεκτό αυτόν τον τρόπο τοποθέτησης του Ecofin;

Θα μπορούσε το Συμβούλιο να γνωστοποιήσει ποιοι Υπουργοί Εθνικής Οικονομίας της ΕΕ υποστήριξαν τις σχετικές προτάσεις στο πλαίσιο της συνάντησης του Ecofin στην Stresa;

Απάντηση

(9 Μαρτίου 2004)

Το Συμβούλιο δεν έχει λάβει επίσημη θέση επί του σχεδίου της Συνταγματικής Συνθήκης, ούτε και για οποιοδήποτε θέμα συζητείται εντός της Διακυβερνητικής Διάσκεψης, όπου το Συμβούλιο ως θεσμικό όργανο δεν έχει κανένα ρόλο. Το έγγραφο στο οποίο αναφέρεται ο κύριος Βουλευτής αφορά μία ανεπίσημη σύνοδο των Υπουργών Εθνικής Οικονομίας και Οικονομικών.

Στο τέλος των συζητήσεων της ανεπίσημης αυτής συνόδου, η Προεδρία ανακοίνωσε το αποτέλεσμα των συζητήσεων των Υπουργών στον Πρόεδρο της Διακυβερνητικής Διάσκεψης.

Κατά την προετοιμασία των εγγράφων για τις συζητήσεις της Διακυβερνητικής Διάσκεψης, ο Πρόεδρóς της υπογράμμισε τα σημεία που είχαν συζητηθεί από τους Υπουργούς Εθνικής Οικονομίας, — όπως αναφέρεται στο έγγραφο CIG 37/03 PRESID 3 της 24ης Οκτωβρίου 2003, το οποίο είναι διαθέσιμο στο κοινό.
EL Επίσηµη Εφηµερίδα της Ευρωπαϊκής Ένωσης CE 78/60

(2004/C 78 E/0060)

ΓΡΑΠΤΗ ΕΡΩΤΗΣΗ Ρ-1961/03

υποβολή: Alexander de Roo (Verts/ALE) προς την Επιτροπή

(5 Ιουνίου 2003)

Θέμα: Συνάντηση ειδικών στην Ίσπρα σχετικά με το εθνικό υδρολογικό σχέδιο της Ισπανίας

Σε συνέχεια της ερώτησης αριθ. 39 που υπέβαλε ο Alexander de Roo (H-0211/03), και στην οποία η Ευρωπαϊκή Επιτροπή απάντησε κατά τη διάρκεια της ώρας των ερωτήσεων στις 8 Απριλίου 2003, μπορεί η Επιτροπή να μας δώσει περαιτέρω πληροφορίες για την προτεινόμενη συνάντηση τεχνικών και επιστημονικών εμπειρογνωμόνων στην Ίσπρα σχετικά με το εθνικό υδρολογικό σχέδιο της Ισπανίας;

Πότε θα πραγματοποιηθεί η συνάντηση αυτή;

Ποιοι τεχνικοί και επιστημονικοί εμπειρογνώμονες θα συμμετάσχουν;

Απάντηση της κας Wallström εξ ονόματος της Επιτροπής

(24 Ιουλίου 2003)

Εις ό,τι αφορά τη συνάντηση ειδικών για την εξέταση ορισμένων πτυχών της προτεινόμενης εκτροπής του Ebro, η Επιτροπή προτίθεται, επί του παρόντος, να πραγματοποιήσει τη συνάντηση τον Σεπτέμβριο του 2003, σε ημερομηνία που θα καθορισθεί στη συνέχεια.

Η Επιτροπή πιστεύει ότι στη συνάντηση αυτή πρέπει να κατατεθούν αντικειμενικές και έγκυρες επιστημονικές απόψεις.

Στο πλαίσιο αυτό, η Επιτροπή καλεί τις ισπανικές αρχές να αποστείλουν στη συνάντηση κατάλληλους τεχνικούς ειδικούς. Οι προσκλήσεις επεκτείνονται και στο Ευρωπαϊκό Γραφείο Περιβάλλοντος (European Environmental Bureau — EEB), στο Παγκόσμιο Ταμείο για την Φύση (World Wide Fund for Nature — WWF) (Βρυξέλλες), WWF (Ισπανία), και στους οργανισμούς Foundation for a New Water Culture, Platform for the Defence of the Ebro και στην Περιφέρεια της Αραγωνίας.

Όλοι οι συμμετέχοντες στην συνάντηση καλούνται να διαθέτουν κατάλληλα τεχνικά προσόντα και να γνωρίζουν λεπτομερώς τον ποταμό Ebro και το δέλτα του.
EL Επίσηµη Εφηµερίδα της Ευρωπαϊκής Ένωσης CE 78/651

(2004/C 78 E/0692)

ΓΡΑΠΤΗ ΕΡΩΤΗΣΗ Ε-3820/03

υποβολή: Elspeth Attwooll (ELDR) προς την Επιτροπή

(12 Δεκεμβρίου 2003)

Θέμα: Σύνδεση με τα δίκτυα ηλεκτρισμού και παροχής ύδατος

Σε συνέχεια της Γραπτής Ερώτησης Ε-2399/03 και της απάντησης της Επιτροπής, θα μπορούσε η Επιτροπή να απαντήσει στην ίδια ερώτηση, αλλά τώρα όσον αφορά τις περιοχές της Σκωτίας που δεν βρίσκονται στα Highlando και στις Νήσους της Σκωτίας;

Απάντηση του κ. Barnier εξ ονόματος της Επιτροπής

(27 Ιανουαρίου 2004)

Στη Σκωτία, 3 746 381 άνθρωποι ζουν σε περιοχές επιλέξιμες του στόχου 2 των διαρθρωτικών ταμείων ή του στόχου 2 των περιοχών υπό μεταβατικό καθεστώς. Οι παρεμβάσεις οργανώνονται στο πλαίσιο τριών προγραμμάτων του στόχου 2 σύμφωνα με τις αποφάσεις που εξέδωσε η Επιτροπή στις 21 και 22 Μαρτίου 2001: το πρόγραμμα για τη δυτική Σκωτία, το πρόγραμμα για την ανατολική Σκωτία και το πρόγραμμα για τη νότια Σκωτία.

Οι παρεμβάσεις που πραγματοποιούνται στα πλαίσια του στόχου 2 αποσκοπούν στη διαφοροποίηση και αναζωογόνηση των περιοχών που αντιμετωπίζουν οικονομική ύφεση. Οι υποδομές αυτών των περιοχών χρηματοδοτούνται όταν αποτελούν «προϋπόθεση για την εγκατάσταση ή την ανάπτυξη οικονομικών δραστηριοτήτων που δημιουργούν θέσεις απασχόλησης». Και τα τρία προγράμματα του στόχου 2 προβλέπουν ενέργειες για την προώθηση της ελαχιστοποίησης των αποβλήτων, της ενεργειακής απόδοσης και της διαχείρισης του περιβάλλοντος, οι οποίες ευνοούν την οικονομική δραστηριότητα και προστατεύουν καλύτερα το περιβάλλον χάρη στην αποτελεσματικότερη χρησιμοποίηση των πόρων.

Την ευθύνη για την απόφαση σχετικά με την επιλογή των έργων που συγχρηματοδοτούνται από τα ευρωπαϊκά διαρθρωτικά ταμεία έχει η περιφερειακή εταιρική σχέση κάθε προγράμματος του στόχου 2, δηλ. για τη δυτική Σκωτία, υπεύθυνη είναι η Strathclyde European Partnership Ltd (SEP Ltd), για την ανατολική Σκωτία η East of Scotland European Partnership Ltd (ESEP Ltd) και για τη νότια Σκωτία η South of Scotland Partnership (SOSEP).